Oʻzbekiston Respublikasi Suv xoʻjaligi vazirligi

Oʻzbekiston Respublikasi Suv xoʻjaligi vazirligi – Oʻzbekistonda suv xoʻjaligi sohasida davlat siyosatini amalga oshiruvchi davlat boshqaruv organi.

Tarixi 
1991-yilda Qishloq xoʻjaligi va melioratsiya vazirligi tashkil topgan. 1996-yilda Qishloq va suv xoʻjaligi vazirligiga aylantirilgan. 2018-yil 12-fevralda ikkita vazirlikka: Qishloq xoʻjaligi vazirligi va Suv xoʻjaligi vazirligiga ajratildi.

Vazirlikning vazifalari 
 qishloq xoʻjaligini zamonaviylashtirish va barqaror rivojlantirishga qaratilgan yagona agrotexnika siyosatini amalga oshirish;
 zamonaviy agrotexnologiyalarni takomillashtirish va qishloq xoʻjaligi ishlab chiqarishi tarmoqlariga joriy etish;
 qishloq xoʻjaligi tovar ishlab chiqaruvchilariga bozor prinsiplari va mexanizmlari asosida xizmat koʻrsatayotgan tarmoqlar, boʻgʻinlar va tuzilmalar faoliyatini muvofiqlashtirish;
 agrar sektorda iqtisodiy islohotlarni chuqurlashtirish, ijara munosabatlarini, oila pudratini, fermer xoʻjaliklarini keng rivojlantirish ishlarini muvofiqlashtirish;
 qishloq xoʻjaligini yuritishni va qishloq xoʻjaligi ekinlarini navlar boʻyicha joylashtirishni takomillashtirishga doir tavsiyalar ishlab chiqish;
 seleksiya, urugʻchilik, naslchilik ishlari, veterinariya, oʻsimliklar karantini sohasida davlat siyosatini olib borish hamda chorvachilik, parrandachilik va baliqchilik mahsulotlari xavfsizligini taʼminlash;
 irrigatsiya tizimlarini havzalar boʻyicha boshqarish prinsiplari asosida er usti suv resurslarining davlat boshqaruvini amalga oshirish va barcha darajalarda suvdan foydalanishning va suv isteʼmolining bozor prinsiplarini joriy etish;
 davlat suv xoʻjaligi tizimidan foydalanilishini va uning zamonaviylashtirilishini taʼminlash;
 ilgaridan sugʻoriladigan yerlarning meliorativ holatini yaxshilash va yangi yerlarni oʻzlashtirish chora-tadbirlarini amalga oshirish;
 qishloq, suv va oʻrmon xoʻjaligida investitsiya siyosatini ishlab chiqishda qatnashish;
 yer va suv resurslaridan foydalanish toʻgʻrisidagi qonun hujjatlariga qatʼiy rioya etilishini taʼminlash;
 oʻrmon xoʻjaligidan foydalanish, uni qoʻriqlash, himoya qilish va rivojlantirish sohasida davlat siyosatini amalga oshirish;
 oʻziga qarashli tashkilotlar va korxonalarni ilmiy-texnik va axborot bilan taʼminlash;
 qishloq, suv va oʻrmon xoʻjaligi rahbarlari va mutaxassislarini oʻqitish, qayta tayyorlash va ularning malakasini oshirish;
 qishloq xoʻjaligida oʻsimliklarni kimyoviy va biologik himoya qilish, oʻsimliklar kasalliklarining oldini olish va qishloq xoʻjaligi zararkunandalariga, begona oʻtlarga va chigirtkaga qarshi kurashish boʻyicha yagona texnika va texnologiya siyosatini oʻtkazish.

Vazirlar 
Qishloq va suv xoʻjaligi vazirlari
 1996—2002 – Nosirjon Yusupov
 2002—2005 – Abduvohid Joʻrayev
 2005—2009 – Sayfiddin Ismoilov
 2009—2013 – Zafar Roʻziyev
 2013—2016 – Shuhrat Teshayev
 2016—2018 – Zoir Mirzayev
Suv xoʻjaligi vazirlari
 2018-yildan – Shavkat Hamroyev

Manbalar

Havolalar 
 Oʻzbekiston Respublikasi Suv xoʻjaligi vazirligi // Oʻzbekiston Respublikasi ochiq maʼlumotlar portali
 OʻZBEKISTON RESPUBLIKASI SUV XOʻJALIGI VAZIRLIGI, Toshkent, Oʻzbekiston – kontaktlar, manzil, telefon

Oʻzbekiston vazirliklari